Бенефіс Прашу вас, маэстра! стаўся сапраўдным святам творчага складу трупы. Н. Гайда, З. Вяржбіцкая, Г. Казлоў, А. Кузьмянкоў, В. Мінгалёў, Л. Станевіч мелі магчымасць выйсці да гледача ў сваіх любімых ролях або імправізацыях на іх тэмы. Дух акцёрскага капусніка з яго творчай разняволенасцю і весялосцю жыў у гэтыя вечары ў глядзельнай зале. Захапляльная стыхія музыкі, бляск жартаў, зіхаценне талентаў... Было б цудоўна, калі б правядзенне бенефісаў зрабілася традыцыяй у Тэатры музкамедыі. Гледачу тут ёсць на каго хадзіць.